b'\n_START_ARTICLE_\nCicciolina\n_START_SECTION_\nBiografia\n_START_PARAGRAPH_\nEl 1964 va comen\xc3\xa7ar a treballar en una ag\xc3\xa8ncia de models hongaresa. En les seves mem\xc3\xb2ries diu que en aquella \xc3\xa8poca passava a les autoritats hongareses informaci\xc3\xb3 confidencial sobre diplom\xc3\xa0tics americans que s\'hostejaven en un hotel de Budapest, on ella treballava d\'"assistent"._NEWLINE_Posteriorment es casa amb un itali\xc3\xa0, adquirint la nacionalitat italiana. L\'any 1973 comen\xc3\xa7a a treballar amb Riccardo Schicchi, conegut productor de pel\xc2\xb7l\xc3\xadcules porno. \xc3\x89s en aquell temps que adopta el nom de Cicciolina (i al seu osset de joguina, que portava sempre amb ella, Cicciolino)._NEWLINE_L\'any 1985 forma part d\'una candidatura d\'un partit ecologista._NEWLINE_El 1991 es casa amb l\'artista estatunidenc Jeff Koons. Koons realitz\xc3\xa0 diverses pintures, fotografies i escultures tenint a Cicciolina com a musa, i en l\'obra Made in Heaven (fet en el cel) apareixen els dos realitzant l\'acte sexual. El 1992 es divorcien i Cicciolina deixa els Estats Units i torna a Europa, amb un fill que havien tingut pocs mesos abans. Aleshores va comen\xc3\xa7ar un plet amb Koons per la cust\xc3\xb2dia del fill._NEWLINE_L\'any 2007 publica la seva autobiografia.\n_START_SECTION_\nCarrera com a actriu\n_START_PARAGRAPH_\nCom a model, Cicciolina ha posat per la revista Playboy en moltes ocasions: 1988 i 1990 (en l\'edici\xc3\xb3 de l\'Argentina), 2005 (en les edicions de S\xc3\xa8rbia, d\'Hongria, i de M\xc3\xa8xic), etc._NEWLINE_Com a actriu porno, Cicciolina \xc3\xa9s coneguda pel seu atreviment i desinhibici\xc3\xb3 total, tant en les pel\xc2\xb7l\xc3\xadcules com en la vida quotidiana: aix\xc3\xad per exemple, l\'any 1978 mostra els pits en un programa de la RAI, essent la primera vegada que aix\xc3\xb2 succe\xc3\xafa en la televisi\xc3\xb3 italiana._NEWLINE_L\'any 1983 grava la seva primera pel\xc2\xb7l\xc3\xadcula de sexe dur (hardcore). A partir d\'aquest moment Cicciolina apareix sovint en escenes de sexe m\xc3\xbaltiple, amb nombrosos actors i actrius, i realitzant tota mena de pr\xc3\xa0ctiques sexuals dures, com ara sexe anal, penetracions dobles (per la vagina i per l\'anus, simult\xc3\xa0niament), cunnilingus, etc._NEWLINE_L\'any 1985 realitza el primer nuu integral en la televisi\xc3\xb3 p\xc3\xbablica espanyola, en el programa de cap d\'any \xc2\xa1Viva86!._NEWLINE_El 1989 roda la seva darrera pel\xc2\xb7l\xc3\xadcula, Cicciolina._NEWLINE_\xc3\x89s convidada en la primera fira er\xc3\xb2tica de Bilbao, EuskalSex, el 2007.\n_START_SECTION_\nCarrera com a cantant\n_START_PARAGRAPH_\nCicciolina tamb\xc3\xa9 ha intentat fer carrera com a cantant._NEWLINE_La tem\xc3\xa0tica ha estat sempre el sexe, tenint com a objectiu transgredir les normes morals imposades._NEWLINE_Alguns dels seus discos han estat en primer lloc de les llistes durant setmanes, especialment a Fran\xc3\xa7a.\n_START_SECTION_\nCarrera com a pol\xc3\xadtica\n_START_PARAGRAPH_\nCicciolina es declara pacifista, contr\xc3\xa0ria a la pena de mort, a l\'\xc3\xbas de pells d\'animals per a fabricar roba, a l\'experimentaci\xc3\xb3 amb animals vius, a la despenalitzaci\xc3\xb3 de les drogues, i es mostra partid\xc3\xa0ria d\'un c\xc3\xa0non que gravi els efectes contaminants dels cotxes. Cicciolina \xc3\xa9s partid\xc3\xa0ria d\'una llibertat sexual sense l\xc3\xadmits, i d\'una educaci\xc3\xb3 preco\xc3\xa7 (en les escoles) sobre sexualitat._NEWLINE_La primera vegada que Cicciolina participa en pol\xc3\xadtica \xc3\xa9s el 1979, quan fou cap de llista del partit ecologista itali\xc3\xa0 \xe2\x80\x98Lista del Sole\'. El 1985 forma part de les candidatures del Partito Radicale It\xc3\xa0liano, basant la seva campanya contra l\'energia nuclear, contra l\'OTAN, i contra la fam. El 1987 fou escollida parlament\xc3\xa0ria, com a representant del discricte Lazio de Roma (anava segona en la llista)._NEWLINE_L\'any 2002 intenta presentar-se en les eleccions parlament\xc3\xa0ries d\'Hongria, per\xc3\xb2 no aconsegueix el nombre de firmes suficients per presentar la candidatura._NEWLINE_Es va presentar a la batllia de Mil\xc3\xa0 l\'any 2006._NEWLINE_El 1990, a punt de comen\xc3\xa7ar la Guerra del Golf, Cicciolina ofer\xc3\xad el seu cos a Saddam Hussein per realitzar sexe, a canvi que aquest renunci\xc3\xa9s a la guerra. Posteriorment, el 2006, tamb\xc3\xa9 s\'ofer\xc3\xad a Bin Laden. Cicciolina li record\xc3\xa0 que si Saddam hagu\xc3\xa9s acceptat, qui sap que hagu\xc3\xa9s passat en refer\xc3\xa8ncia a la seva anterior oferta.'